Diari Oficial de la Generalitat Valenciana


Sumari del DOGV 3017, del 19-06-1997 (1997/8438)

DECRET 170/1997, de 20 de maig, del Govern Valencià, pel qual accepta la cessió gratuïta de la propietat de l'immoble de 5.000 m2 de superfície situat a la partida d'Orba d'Alfafar, destinat a l'ampliació d'un centre d'Educació Secundària, realitzada per l'ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/05/20/170/dof/vci/html**

### Dades del document

Número de DOGV
:   3017

Data del DOGV
:   19-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8438


Data del document
:   20-05-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 170/1997, de 20 de maig, del Govern Valencià, pel qual accepta la cessió gratuïta de la propietat de l'immoble de 5.000 m2 de superfície situat a la partida d'Orba d'Alfafar, destinat a l'ampliació d'un centre d'Educació Secundària, realitzada per l'ajuntament d'aquest municipi.  
Mitjançant escriptura pública de data 28 de gener de 1992, atorgada davant el notari de Valencia Sr. Antonio Soto Bisquert, la Generalitat Valenciana acceptà la cessió de 9.407, 81 m2, efectuada per l'Ajuntament d'Alfafar per a la construcció d'un centre d'Ensenyaments Mitjans.  
L'immoble esmentat consta en l'Inventari General de Béns i Drets de la Generalitat Valenciana amb el número A02/46/022/0002 com a bé de domini públic de la Generalitat Valenciana afectat a la Conselleria de Cultura, Educació i Ciència.  
A l'efecte de completar la superfície mínima de 15.000 m2 que segons les normes establertes per la Conselleria de Cultura, Educació i Ciència han de disposar els centres d'ensenyament mitjà, l'Ajuntament d'Alfafar, en sessió plenària realitzada el dia 8 de juliol de 1993, acordà la cessió gratuïta a la Generalitat Valenciana de la propietat de l'immoble situat al carrer de l'Orba, propietat de l'ajuntament.  
La cessió es realitza amb la finalitat determinant que s'amplie el centre d'ensenyaments mitjans.  
A petició del conseller de Cultura, Educació i Ciència, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valenciá, en la reunió del dia 20 de maig de 1997,  
DECRETE  
Article 1  
Acceptar la cessió gratuïta de la propietat, realitzada per l'Ajuntament d'Alfafar, de la propietat del solar en forma d'ela, que envolta els terrenys del centre d'ensenyaments secundaris al carrer de l'Orba d'Alfafar. Confronta: nord, carrer de l'Orba i terrenys cedits per l'ajuntament a la Generalitat Valenciana; sud, amb Carmen Baixauli i altres; est, Francisco Cubells Gascó, Inés Cubells, Amparo Puertas Lozano i altres; i a l'oest, amb el carrer Graz Liebanau. Ocupen una superfície de 5.000 m2. Procedeix de l'agrupació de les finques registrals següents:  
- Finca de 1091,71 m2 de superfície, inscrita en el Registre de la Propietat de Torrent dos, llibre 188, tom 2196, foli 220, finca 20.048.  
- Finca de 683,96 m2 de superfície, inscrita en el Registre de la Propietat de Torrent dos, llibre 188, tom 2196, foli 219, finca 20.047.  
- Finca de 432,28 m2 de superfície, inscrita en el Registre de la Propietat de Torrent dos, llibre 188, tom 2196, foli 221, finca 20.049.  
- Finca de 1841 m2 de superfície, inscrita en el Registre de la Propietat de Torrent dos, llibre 188, tom 2196, foli 222, finca 20.050.  
- Finca de 951 m2 de superfície, inscrita en el Registre de la Propietat de Torrent dos, llibre 188, tom 2196, foli 223, finca 20.051  
Article 2  
La cessió gratuïta efectuada per l'Ajuntament d'Alfafar es fa amb la condició de completar la superfície mínima exigida per la Conselleria de Cultura, Educació i Ciència per als centres d'ensenyament mitjà.  
Article 3  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
Valencia, 20 de maig de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI